Anders Bastiansen

Anders Harald Christoffer Bastiansen (s. 31. lokakuuta 1980 Oslo, Norja) on norjalainen uransa lopettanut jääkiekkoilija. Bastiansen oli pelipaikaltaan keskushyökkääjä. 

Pelityyli
Elite Prospects -sivuston Ulf Anderssonin mukaan Bastiansen on iso ja vahva sentteri, joka pelaa monipuolista ja yksinkertaista, mutta myös suhteellisen tehokasta peliä. Hän on myös hyvä puolustamaan ja on käyttökelpoinen alivoimapelaaja. Hyökkäyspäässä Bastiansen on vastustajille vaikea haastettava fyysisissä väännöissä. Anderssonin mukaan hän ei ole kuitenkaan kovin sulava luistelemaan.

Ura
Seuraura
200px|thumb|right|Bastiansen Elitserien-joukkue Färjestad BK:n paidassa European Trophy -ottelussa elokuussa 2012.
Bastiansen on Frisk Askerin kasvatti. Hän pelasi seurassa ensimmäiset miesten pelinsä jo 16-vuotiaana kaudella 1996–1997, jolloin Bastiansen sai tililleen kaksi ottelua. Hän viihtyi kasvattajaseurassaan vielä seitsemän seuraavaa kautta kevääseen 2004 saakka. Bastiansen voitti vuonna 2002 Norjan-mestaruuden.

Kaudeksi 2004–2005 Bastiansen siirtyi Ruotsin toiseksi korkeimmalle sarjatasolle HockeyAllsvenskaniin ja IFK Arboga IK:n riveihin. Hän teki kauden aikana hyvät tehot 20+29=49, joilla Bastiansen jakoi sarjan pistepörssin voiton Skellefteå AIK:n Andreas Paulssonin kanssa.Eliteprospects.com – Player stats from Allsvenskan  Hän jatkoi pelaamistaan Allsvenskanissa myös kaudella 2005–2006 aloittaessaan kauden Almtuna IS:ssä, mutta Bastiansen siirtyi 13 pelaamansa ottelun jälkeen sarjatasoa ylemmäs Elitserieniin ja Mora IK:hon. Hän oli kaudella 2006–2007 tehoilla 7+24=31 joukkueen kolmanneksi paras pistemies Håkan Boggin kanssa ja edusti Moraa kauden aikana myös Spengler Cupissa. Kaudella 2007–2008 Bastiansen teki tehot 7+23=30, joilla hän voitti joukkueen sisäisen piste- ja syöttöpörssin. Mora putosi keväällä 2008 Allsvenskaniin, mutta Bastiansen siirtyi kaudeksi 2008–2009 jatkamaan Elitserien-uraansa Färjestad BK:hon.

Bastiansen teki kaudella 2008–2009 yhden kauden piste-ennätyksensä Elitserienissä tehoilla 10+22=32. Hän voitti keväällä 2009 Ruotsin-mestaruuden. Marraskuussa 2009 Bastiansen teki seuraavat neljä kautta (kevääseen 2014 asti) kattavan jatkosopimuksen. Kaudella 2009–2010 hän nousi Färjestadin varakapteeniksi. Bastiansen jakoi Elitserienin alivoimamaalipörssin voiton neljän muun pelaajan kanssa tehtyään kaksi osumaa. Kevään 2010 pudotuspeleissä hän oli kahdeksalla syöttöpisteellään Färjestadin paras syöttäjä Per Åslundin kanssa. Kaudella 2010–2011, kevään 2011 pudotuspeleissä Bastiansen oli joukkueen paras maalintekijä kuudella osumallaan. Hän voitti kauden päätteeksi Ruotsin-mestaruuden ja palkittiin pudotuspelien parhaana pelaajana. Bastiansen palkittiin myös Norjan vuoden jääkiekkoilijana. Kauden 2013–2014 päätteeksi hän voitti SHL-hopeaa.

Kaudeksi 2014–2015 Bastiansen siirtyi vuoden mittaisella sopimuksella Itävallan Erste Bank Eishockey Ligan Graz 99ersiin. Hän nousi joukkueen kapteeniksi ja oli 15 osumallaan 99ersin kolmanneksi paras maalintekijä. Kaudeksi 2015–2016 Bastiansen palasi kolmivuotisella sopimuksella kasvattajaseuraansa Frisk Askeriin. Hän nousi joukkueen varakapteeniksi. Bastiansen voitti tehoilla 11+33=44 Frisk Askerin sisäisen syöttöpörssin ja jakoi sisäisen pistepörssin voiton Thomas Valkvæ Olsenin kanssa. Hän voitti myös joukkueen sisäisen tehotilaston lukemalla +12. Kevään 2016 pudotuspeleissä Bastiansen voitti Frisk Askerin sisäisen piste-, maali- ja syöttöpörssin tehoilla 3+5=8.

Bastiansen oli kaudella 2016–2017 Frisk Askerin toiseksi paras pistemies Vinny Saponarin jälkeen tehoilla 17+27=44. Hän voitti kauden päätteeksi GET-ligaenin hopeaa.

Maajoukkueura
Bastiansen edusti Norjaa Vancouverin olympiakisoissa 2010 ja Sotšin olympiakisoissa 2014 sekä Torinon, Vancouverin ja Pyeongchangin olympiakisojen karsinnoissa. Hän pelasi myös MM-kilpailuissa vuosina 2006, 2007, 2008, 2009, 2010, 2011, 2012, 2013, 2014, 2015, 2016 ja 2017. Vuoden 2007 turnauksessa Bastiansen oli neljällä osumallaan Norjan paras maalintekijä ja vuoden 2008 turnauksessa tehoilla 1+5=6 joukkueen paras pistemies. Bastiansen kuului Norjan kapteenistoon vuosina 2010–2016; vuoden 2014 turnauksessa hän toimi joukkueensa kapteenina. Bastiansen palkittiin Norjan yhtenä kolmesta parhaasta pelaajasta vuosina 2012 ja 2013. Hän pelasi myös I-divisioonan MM-kilpailuissa vuonna 2005, jolloin Bastiansen voitti A-lohkon kultaa. Hän oli tehoilla 5+5=10 turnauksen pistepörssin toinen edellään vain joukkuetoveri Morten Ask. Bastiansen voitti myös tehotilaston lukemalla +12.

Vuosina 1999 ja 2000 Bastiansen pelasi alle 20-vuotiaiden B-sarjan MM-kilpailuissa sekä vuonna 1998 alle 18-vuotiaiden EM-kilpailuissa ja 1997 B-sarjan EM-kilpailuissa.

Tilastot
 1996–1997  Frisk Asker  Norja  2  0  0  0  2  –  –  –  –  –        U18-EM B  6  1  4  5  35 1997–1998  Frisk Asker  Norja  21  1  2  3  8  –  –  –  –  –        U18-EM  6  2  1  3  35 1998–1999  Holmen Hockey  Norja I  1  1  1  2  2  –  –  –  –  –        JMM B  6  0  3  3  26   Frisk Asker  Norja  31  3  5  8  14  –  –  –  –  – 1999–2000  Frisk Asker  Norja  29  8  7  15  31  –  –  –  –  –        JMM B  2  1  1  2  8 2000–2001  Frisk Asker  Norja  32  7  14  21  47  –  –  –  –  – 2001–2002  Frisk Asker  Norja  39  8  15  23  42  –  –  –  –  – 2002–2003  Frisk Asker  Norja  35  9  11  20  36  –  –  –  –  – 2003–2004  Frisk Asker  Norja  38  11  18  29  73  –  –  –  –  – 2004–2005  IFK Arboga IK  Allsvenskan  42  20  29  49  62  –  –  –  –  –        OQ  6  1  3  4  2                                MMd1  5  5  5  10  0 2005–2006  Almtuna IS  Allsvenskan  13  5  5  10  8  –  –  –  –  –        MM  6  0  2  2  4   Mora IK  Elitserien  32  7  5  12  20  5  0  0  0  2  2006–2007  Mora IK  Elitserien  55  7  24  31  58  4  1  2  3  0        MM  6  4  1  5  4 2007–2008  Mora IK  Elitserien  55  7  23  30  58  –  –  –  –  –        MM  7  1  5  6  4 2008–2009  Färjestad BK  Elitserien  55  10  22  32  16  13  2  8  10  12        OQ  3  0  0  0  2                                MM  6  2  1  3  0 2009–2010  Färjestad BK  Elitserien  55  8  11  19  26  7  1  0  1  10        OK  4  1  0  1  4                                 MM  6  3  1  4  4 2010–2011  Färjestad BK  Elitserien  51  6  12  18  30  14  6  2  8  12        MM  7  3  4  7  4 2011–2012  Färjestad BK  Elitserien  52  8  14  22  18  11  1  4  5  6        MM  8  1  4  5  8 2012–2013  Färjestad BK  Elitserien  53  5  5  10  38  10  3  0  3  6        MM  7  4  1  5  0 2013–2014  Färjestad BK  SHL  36  2  5  7  12  15  1  2  3  6        OK  3  0  0  0  0                                 MM  7  2  0  2  4 2014–2015  Graz 99ers  EBEL  54  15  13  28  22  –  –  –  –  –        MM  7  1  0  1  0 2015–2016  Frisk Asker  Norja  45  11  33  44  34  6  3  5  8  6        MM  6  0  0  0  4 2016–2017  Frisk Asker  Norja  45  17  27  44  48  17  7  5  12  6        OQ  3  1  1  2  0                                 MM  7  1  0  1  2 2017–2018  Frisk Asker  Norja  44  14  29  43  18  10  2  2  4  10        OK  5  0  2  2  0                                 MM  7  2  1  3  0 2018–2019  Frisk Asker  Norja  47  14  25  39  54  19  1  9  10  8 2019–2020  Frisk Asker  Norja  45  11  27  38  10  –  –  –  –  – 2020–2021  Frisk Asker  Norja  23  2  11  13  8  –  –  –  –  – 2021–2022  Frisk Asker  Norja  44  6  21  27  18  6  1  0  1  0 2022–2023  Frisk Asker  Norja  43  5  7  12  18  4  0  0  0  6  16 kautta  yhteensä  Norja  563  127  252  379  461  62  14  21  35  36 9 kautta  yhteensä  Elitserien  443  60  121  181  276  79  15  18  33  54 1 kausi  yhteensä  EBEL  54  15  13  28  22  –  –  –  –  –

Lähteet

Viitteet

Luokka:Norjalaiset jääkiekkoilijat
Luokka:Vuonna 1980 syntyneet
Luokka:Elävät henkilöt